**Gopalkrishna Gandhi** (gudžaratiksi ગોપાલકૃષ્ણ દેવદાસ ગાંધી, *Gopālkṛṣṇa Devdās Gāṃdhī*; s. 22. huhtikuuta 1945) on intialainen diplomaatti ja poliitikko. Diplomaatin uransa aikana hän toimi Intian päävaltuutettuna Etelä-Afrikassa, Lesothossa ja Sri Lankassa 1990-luvulla ja 2000-vuosikymmen alussa. Vuonna 2002 hän oli maansa suurlähettiläs Norjassa ja Islannissa. Vuosina 2004–2009 hän toimi Länsi-Bengalin kuvernöörinä. Hän on Mahatma Gandhin pojan Devdasin poika, hänen äitinsä Lakshmin isä oli C. Rajagopalachari joka toimi Intian ensimmäisenä intialaissyntyisenä kenraalikuvernöörinä. Vuonna 2017 hän oli kongressipuolueen johtaman Yhdistyneen edistyksellisen allianssin ehdokas Intian varapresidentiksi.

Toimiessaan Länsi-Bengalin kuvernöörinä Gandhi sai vuonna 2006 vastuulleen myös Biharin kuvernööriyden Buta Singhin jouduttua eroamaan. Kuvernöörinä hän ajautui toistuvasti ristiriitoihin Länsi-Bengalia hallinneen marxilaisen kommunistipuolueen (CPI(M)) kanssa. Joulukuussa 2006 hän vieraili paikallisen nälkälakkoilleen oppositiojohtaja Mamata Banerjeen luona. Seuraavana vuonna hän kritisoi Nandigramin poliisiväkivaltaisuuksia. Gandhin puheet Nandigramin väkivaltaisuuksista nousivat esille uudestaan Gandhin tultua valituksi yhdistyneen edistyksellisen allianssin varapresidenttiehdokkaaksi vuonna 2017. Hän sai tuolloin tukea myös CPI(M):n johdolta, mikä aiheutti suuttumusta Länsi-Bengalin marxilaisten keskuudessa.

Gandhi kritisoi Intian keskusrikospoliisia (CBI) vuonna 2014 itsenäisyyden puutteesta ja "hallituksen kirveenä" toimimisesta. Hänen mukaansa CBI:n asema hallituksen alaisuudesta on tehnyt siitä "likaisten temppujen jaoston", jota on jatkuvasti käytetty politikointiin aloittamalla tutkintoja opposition poliitikoista. Hän on myös vastustanut kuolemantuomiota, joka hänen mukaansa on epäoikeudenmukainen ja "keskiaikainen" rangaistus. Osana kuolemantuomion vastustamista hän anoi Bombayn vuoden 1993 pommi-iskuista kuolemaantuomitun Yakub Memonin hengensäästämistä.

Gandhille myönnettiin vuonna 2018 kongressipuolueen Rajiv Gandhi National Sadbhavana Award -palkinto rauhan, hyväntahtoisuuden ja yhteisöllisen harmonian edistämisestä.

Lähteet
-------

1. ↑  Who is Gopalkrishna Gandhi? *Indian Express*.  5.8.2017. Viitattu 13.1.2021.
2. ↑  GK Gandhi sworn in as Bihar Governor *Hindustan Times*.  31.1.2006. Viitattu 13.1.2021.
3. ↑  Gopalkrishna Gandhi ends term as Bengal Governor *NDTV*.  13.12.2009. Viitattu 13.1.2021.
4. ↑  Section of Bengal CPI-M not happy with support for Gopalkrishna Gandhi *The Economic Times*.  19.7.2017. Viitattu 13.1.2021.
5. ↑  Mohan, Rama: CBI Should Work Independently under Lok Pal's Purview, Says Gopalkrishna Gandhi *International Business Times*.  16.4.2014. Viitattu 13.1.2021.
6. ↑  CBI is govt’s dirty tricks dept, says former Bengal Governor Gopalkrishna Gandhi *Indian Express*.  16.4.2014. Viitattu 13.1.2021.
7. ↑  Gopal Gandhi justifies effort to save Yakub Memon, says death penalty is wrong *Indian Express*.  18.7.2017. Viitattu 13.1.2021.
8. ↑  Gopalkrishna Gandhi to be honoured with Rajiv Gandhi National Sadbhavana Award *National Herald India*.  31.7.2018. Viitattu 13.1.2021.

Aiheesta muualla
----------------

* Kuvia tai muita tiedostoja aiheesta **Gopalkrishna Gandhi** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Henkilöt | 
* Trove

 |
|  |
| Muut | 
* IdRef

 |

 |